I 2004, under trykket av meningsmålinger som utviklet seg i mindre gunstig retning for PASOK, gjennomførte partiet et generasjonsskifte, og Georgios Papandreou, sønn av Andreas, ble ny partileder. Til tross for at han er sønn av partistifteren, samtidig som sterke krefter i partiet ønsker en politikk som viderefører tradisjonen fra hans far Andreas, regnes Georgios Papandreou for å tilhøre partiets reformorienterte fløy.